મુન્દ્રા તાલુકામાં ખાનગી ઉદ્યોગના સહયોગથી ‘ગાઇડ’ દ્વારા માછીમારોને ફિશ સીડ આપીને તેનો યશસ્વી પ્રયોગ કરાયો છે. સી વીડનું રાફ્ટ ફિશ સીડના પાંજરા પર રાખીને બંને કામ એકસાથે કરીને જગ્યા અને દેખભાળ માટે લાગતા સમયનો બચાવ કરીને મહત્તમ નાણાકીય વળતર મેળવી શકાય છે. આમ જ્યારે પગડિયા માછીમારો ઓછી માછલી મળવાથી આર્થિક મુશ્કેલી ભોગવી રહ્યા છે ત્યારે આ નવા પ્રકારથી માછલીનો ઉછેર તેમને પૂરતી રોજગારી આપનારો બની શકે તેમ છે.